GiliGold/VAD_KnessetCorpus huggingface dataset:
דוד שטיינמץ: מדובר כאן בתקצוב התקציב לנציבות שוויון אנשים עם מוגבלויות בסך של מיליון שקלים עבור מיזם תעסוקה משותף בהתאם לסיכום עם משרד ראש הממשלה ומשרד התעשייה.
משה גפני: בעד אישור פניות מספר 753 עד 755 – פה אחד הפניות אושרו פניות מספר 765 ו-757 -
אורי גבע: מדובר בפנייה שאנחנו מעבירים ממערך הגיור לבתי הדין.
אורי גבע: בתי הדין מסיעים דייני גיור ומערך הדיור משתתף.
משה גפני: 48 אלף שקלים?
אורי גבע: תקציב הסעות בלבד.
משה גפני: בעד אישור פניות מספר 756 ו-757 – נמנע - 1 הפניות אושרו אני נמנע.
משה גפני: במקום להביא בינוי לבתי הדין, זה מה שאתם מביאים, 48 אלף שקלים?
משה גפני: פניות מספר 758 ו-759 -
אורי גבע: יש כאן פנייה של משרד ראש הממשלה שמעביר למשרד החוץ, סכום של 5.6 מיליון שקלים בערך.
אורי גבע: החלק העיקרי הוא נושא של איכמן, הטקסים שאושרו בזמנו בוועדה, תוספת של ארבעה מיליון שקלים.
אורי גבע: מי שמבצע בחוץ לארץ ויכול להעביר תשלומים לחוץ לארץ, זה משרד החוץ.
אורי גבע: לכן זה מועבר לתקנת ביצוע אצלם מלשכת השר פלד.
אורי גבע: זאת העברה טכנית – 930 אלפי שקלים לבחינת תחליפי נפט שמשרד ראש הממשלה מעביר.
אורי גבע: בנוסף יש לנו תשלום לחברת החשמל שזה בעצם סיוע להעברת גנרטורים לקפריסין.
מגלי והבה: היהודים השתגעו.
אורי גבע: כנס עם ארגון יונסה.
משה גפני: למה צריך גנרטורים בקפריסין?
משה גפני: אין להם חשמל?
אורי גבע: בתחילת יולי היה אסון במתקן ליד העיר לרנקה.
דרורית שטיינמץ: בבסיס חיל הים שלהם.
אורי גבע: ליד הים.
אורי גבע: ירד להם הספק החשמל ואנחנו מעבירים להם גנרטורים.
אורי אריאל: רבע מתצרוכת החשמל נפלה.
אורי אריאל: ראש הממשלה החליט להעביר גנרטורים בעשרה מיליון.
אורי אריאל: מאיפה?
אורי אריאל: ככה.
אורי אריאל: משרד הביטחון משלם.
משה גפני: מה זה 115 אלף שקלים?
אורי גבע: ארגון האו"מ, ארגון יונסה.
אורי גבע: אני לא מכיר את הארגון.
משה גפני: לא מכיר, נעבור לפנייה הבאה.
משה גפני: תכירו ותגידו לנו מה זה.
משה גפני: אולי אנחנו מעבירים כאן למשולם נהרי דרכם?
משה גפני: פנייה מספר 760 -
אורי גבע: מדובר על תגבור של 12 תקני כוח אדם ביחידת שע"מ, השלמת גירעון שנוצר לאורך השנים ביחידת המחשוב.
משה גפני: בעד אישור פנייה מספר 760 – פה אחד הפנייה אושרה
אורי אריאל: היה אתמול דיון לגבי תקנים למינהלת תנופה שצריכה לסיים כמה עבודות דחופות ונאמר שיהיה אצלם דיון.
אורי אריאל: אני מבקש לקבל את הסיכום על הדיון במינהלת תנופה.
אורי אריאל: אני מבקש לשמוע מה הסיכום עם מינהלת תנופה לגבי תקנים שהובטחו להם וסוכמו אתם.
אורי אריאל: לא תקנים חדשים אלא תקנים עליהם סוכם ולא ניתנו להם לעבודה.
משה גפני: אתה מגיש על זה רביזיה?
אורי אריאל: הם יענו בטח תוך יום והיא תרד.
משה גפני: אם הם נותנים תשובה, אתה מסיר את הרביזיה?
אורי אריאל: אם הם נותנים תשובה שמניחה את הדעת.
אורי גבע: דניאלה תעביר.
משה גפני: פנייה מספר 761 -
אורי גבע: לפי החלטת הממשלה לתגבור תקנים של בני מיעוטים במשרדי הממשלה, אנחנו מתקצבים תקן אחד בהנהלת בתי המשפט.
מגלי והבה: למה רק תקן אחד?
אורי גבע: התקצוב נעשה בהדרגתיות, כל שנה מאושרים תקנים בהתאם לתוכנית עבודה וכאן אושר תקן אחד.
אורי גבע: אגב, להנהלת בתי המשפט אושרו בשנים האחרונות הרבה יותר תקנים אבל אנחנו מוסיפים כאן רק אחד.
אורי גבע: זה לא רק תקן אחד אלא זאת הדרגתיות.
אורי גבע: אושרו הרבה יותר תקנים.
משה גפני: מגלי, אתה בעד?
מגלי והבה: אני שואל רק למה תקן אחד.
משה גפני: בעד אישור פנייה מספר 761 – פה אחד הפנייה אושרה פנייה מספר 762 - העסקת עובדים.
רוחמה אברהם-בלילא: איזה שר זה המטה לביטחון לאומי?
אורי גבע: המטה לביטחון לאומי בעצם כפוף לראש הממשלה.
משה גפני: מה המשרה שאתם רוצים שם?
אורי גבע: מוקם מרכז חדש לניהול משברים.
רוחמה אברהם-בלילא: ברור, עם ממשלה כזאת, עם כל כך הרבה משברים, מישהו צריך לנהל אותם.
רוחמה אברהם-בלילא: ראש הממשלה לא יכול לנהל אותם.
אורי גבע: שני עובדים למרכז לניהול משברים.
משה גפני: שני עובדים חדשים?
רוחמה אברהם-בלילא: כמה עובדים שם?
אורי גבע: המרכז הוא חדש.
אורי גבע: יש כרגע הצעה להעברה למשרד ראש הממשלה אבל זה מרכז חדש.
משה גפני: אבל בפנייה אתם מבקשים שני חודשי עבודה.
אורי גבע: מדובר בשני עובדים כדי שיוכלו להתחיל הליכי קליטה ומכרז.
משה גפני: אתם קולטים גם חרדים?
אורי גבע: אין שום אפליה כאן.
יצחק וקנין: האפליה כבר מוטבעת.
יצחק וקנין: היא לא צריכה להיות.
משה גפני: אין אפליה.
משה גפני: גם לא אישרו את החוק שלי כי אלי ישי הגיש ערר.
משה גפני: לנו אין שרים בממשלה והוא הגיש ערר.
משה גפני: החוק שאנחנו הגשנו של העדפה מתקנת, משרד המשפטים אמר בוועדת השרים, שר המשפטים אמר שאין אפליה של חרדים.
פניה קירשנבאום: הוא הגיש ערר על החלטת ועדת השרים.
משה גפני: בעד אישור פנייה מספר 762 – פה אחד הפנייה אושרה פנייה מספר 764 -
אנסטסיה סורוקינה: הפנייה נועדה לבצע שינויים פנימיים בתקציב הוצאות חירום אזרחיות בהתאם לסדרי עדיפויות של המשרד.
אנסטסיה סורוקינה: עיקר השינויים הם תגבור תוכנית רכש ציוד אב"כ בסך של 38.5 מיליון שקלים ותגבור תכנית אחזקת מרכיבי ביטחון בסך של כשישה מיליוני שקלים.
אורי אריאל: של מי זה מרכיבי ביטחון?
אנסטסיה סורוקינה: מרכיבי ביטחון ביהודה ושומרון
משה גפני: מה עם בעלי זקן ומסיכות אב"כ?
אנסטסיה סורוקינה: זאת בינתיים תוכנית, תוכנית רב שנתית עד 2013.
אנסטסיה סורוקינה: אני מדברת על תוכנית למסכות מגן ויש תוכנית עד 2013, תקצוב של 200 מיליון שקלים כל שנה ואלה מסכות רגילות.
אנסטסיה סורוקינה: כרגע מתקיימים דיונים לתקציב הבא לגבי השנים הבאות ואז נראה.
משה גפני: לנו נאמר כאן בדיון שהתקיים שרק שישים אחוזים מהאוכלוסייה יקבלו מסכות אב"כ.
אנסטסיה סורוקינה: התוכנית הזאת בה מדובר עד 2013, כל שנה מאתיים מיליון שקלים, באמת נותנת מענה לשישישם אחוזים מהאוכלוסייה.
משה גפני: רק לשישים אחוזים.
משה גפני: בעד אישור פנייה מספר 764 – פה אחד הפנייה אושרה פנייה מספר 774 -
משה גפני: הפנייה נועדה לתקצוב הגידול הטבעי במשרד החינוך עבור שנת הלימודים תשע"ב.
רוחמה אברהם-בלילא: הם לוקחים את זה מהחינוך היסודי.
משה גפני: יש רזרבה של גידול טבעי בחינוך היסודי שהיא מחולקת בהתאם לתקנות השונות.
משה גפני: יש רזרבה מיועדת לגידול טבעי.
רוחמה אברהם-בלילא: יש כאן חינוך יסודי, 36,931, גידול טבעי במערכת החינוך – 75 אלף.
משה גפני: בעד אישור פנייה מספר 774 – פה אחד הפנייה אושרה פנייה מספר 775 -
משה גפני: מדובר בפנייה לתקציב מינהל הפיתוח בהתאם לביצוע בפועל.
משה גפני: בניית כיתות?
משה גפני: זה בסעיפים שונים.
משה גפני: בעד אישור פנייה מספר 775 – פה אחד הפנייה אושרה אני כל הזמן מאשר את הפניות של משרד החינוך כי אני מפחד ממך.
רוחמה אברהם-בלילא: לא, אני יודעת למה.
משה גפני: תגידי.
משה גפני: אני לא יודע, אבל תגידי את.
פניה קירשנבאום: הם אישרו לך לימודי ליבה.
יצחק וקנין: אנחנו פעם אחת מוכנים לעשות תחרות עם הליבה.
משה גפני: אתם רוצים לעשות תחרות?
משה גפני: נביא בית ספר שלנו ונעשה תחרות.
יצחק וקנין: נביא בית ספר שלכם מול בית ספר שלנו.
פניה קירשנבאום: לא התחלתי אתך ויכוח.
יצחק וקנין: נביא בית ספר שלנו ונראה איפה הליבה שלכם.
רוחמה אברהם-בלילא: אדוני היושב ראש, יש קרע בקואליציה לגבי הזכאים לדיור בר השגה.
רוחמה אברהם-בלילא: שר התיירות: יש לתת עדיפות לאנשים עובדים.
רוחמה אברהם-בלילא: אתה לא רוצה להמשיך את הקרע הזה?
משה גפני: אני בעד קרע, אבל אני לא יודע על מה.
משה גפני: פנייה מספר 778 –
אנסטסיה סורוקינה: הפנייה נועדה לבצע שינויים פנימיים בתקציב השכר של המשרד לתיאום פעולות הממשלה בשטחים ולצורך התאמת התקציב לביצוע בפועל.
משה גפני: בעד אישור פנייה מספר 748 – פה אחד הפנייה אושרה
משה גפני: פניות מספר 781 עד 783 – טיסות לחוץ לארץ, ראש הממשלה.
רוחמה אברהם-בלילא: עכשיו תראה מאיפה הם מעבירים את זה.
רוחמה אברהם-בלילא: זאת פנייה שמנוסחת כך שתקרא אותה שלוש פעמים ולא תבין.
רוחמה אברהם-בלילא: איזה טיסות ראש הממשלה צריך עוד להספיק או שהוא טס ואנחנו לא יודעים?
מגלי והבה: 13 מיליון שקלים.
אורי גבע: ראשית, הפנייה מתקצבת את היחידה.
רוחמה אברהם-בלילא: רעידות אדמה, תעזוב.
רוחמה אברהם-בלילא: הסעיף השני.
יצחק וקנין: תאמיני לי שזה כסף קטן.
יצחק וקנין: עוד מעט יגיעו הרזרבות הגדולות.
ציון פיניאן: הנשיא טס יותר.
מגלי והבה: אבל הנשיא קיבל פחות.
רוחמה אברהם-בלילא: תסבירו את הסעיף.
דרורית שטיינמץ: משרד ראש הממשלה, בסיכום עם אגף תקציבים באוצר, בסיס תקציב נסיעות לחוץ לארץ של ראש הממשלה בחוסר מתחילת השנה.
דרורית שטיינמץ: זה נובע מכך שאף פעם אנחנו לא יכולים לדעת בפועל כמה נסיעות יידרשו במהלך השנה וכאשר אנחנו כבר יודעים מראש שהתקנה הזאת מתוקצבת בגירעון.
רוחמה אברהם-בלילא: כדי להראות ציבורית שראש הממשלה לא מתכוון לנסוע הרבה?
משה גפני: תני לה להסביר.
דרורית שטיינמץ: זה בדיוק ההפך.
דרורית שטיינמץ: הרבה יותר נוח היה לנו שבסיס התקציב שלנו היה מתוקצב בהרבה יותר ואז לא היינו נדרשים לבוא לכאן ולהסביר את זה אפילו.
דרורית שטיינמץ: תקציב המשרד מתוקצב בבסיס במשהו כמו 14 מיליון.
משה גפני: מה זה טיפול בדה-לגיטימציה ברחבי העולם?
אורי גבע: המשרד לנושאים אסטרטגיים הגיש תוכנית עבודה לפעילות מול קהילות בארצות הברית ובאירופה.
מגלי והבה: אנחנו רוצים לשמוע מה שר החוץ אומר על זה.
אורי גבע: זה לתקשורת אתם במקרים שישראל מוצגת באור שלילי.
רוחמה אברהם-בלילא: זה בתיאום עם משרד החוץ?
אורי גבע: משרד החוץ מכיר את התוכנית ויודע עליה.
רוחמה אברהם-בלילא: אדוני היושב ראש, אני מבקשת פירוט של הנסיעות של ראש הממשלה.
רוחמה אברהם-בלילא: פירוט של כל הנסיעות.
ציון פיניאן: אני מבקש להצביע ואם יש רביזיה, להסיר אותה.
יצחק וקנין: אני מצטער להגיד לכם, אל תרדו לזה.
משה גפני: זה קואליציה-אופוזיציה.
רוחמה אברהם-בלילא: למה לרדת מזה?
רוחמה אברהם-בלילא: תכשירו את זה אתם.
יצחק וקנין: אין שנה שזה לא קורה בסוף שנה.
משה גפני: בעד אישור פניות 781 עד 782 – 4 נגד – 2 נמנע - אין הפניות אושרו הפניות אושרו ואני מבקש להעביר פירוט של הנסיעות של ראש הממשלה.
רוחמה אברהם-בלילא: כולל התוכנית.
משה גפני: פניות מספר 784 ו-785 –
חנן פריצקי: הפנייה נועדה לאפשר העברה של תקציב ממשרד ראש הממשלה לטובת טיפול בתוכנית חומש לדרוזים ולצ'רקסים וכמו כן פעולות לטובת התנדבות.
חנן פריצקי: זה מה שהפנייה אמורה לעשות.
משה גפני: מה זה התנדבות?
חנן פריצקי: אנחנו לוקחים פרויקט שהיה במשרד ראש הממשלה, אנחנו לוקחים אותו על עצמנו, לעודד התנדבות לטובת טיפול במוגבלים ואוכלוסיות רווחה.
אורי אריאל: זה כולל את הדרוזים בגולן?
חנן פריצקי: יש החלטת ממשלה.
חנן פריצקי: זה במסגרת החלטת ממשלה לתוכנית חומש.
חנן פריצקי: מה שכוללת החלטת ממשלה, זה מה שאנחנו הולכים לבצע.
חנן פריצקי: זה תקצוב של החלטת ממשלה ישנה.
משה גפני: שואל חבר הכנסת אריאל האם בהחלטה הזאת כלולים גם הדרוזים בגליל.
דרורית שטיינמץ: הדרוזים בגולן הם במסגרת טרכטנברג.
משה גפני: תעברו פנייה.
משה גפני: איך טרכטנברג הגיע לדרוזים בגולן?
משה גפני: זה פשוט לא לעניין.
משה גפני: לא רוצה תשובות על השאלה הזאת.
מגלי והבה: אל תאשר.
אורי אריאל: אני אסביר לך.
אורי אריאל: לטרכטנברג יש פרק של גיור.
אורי אריאל: לגייר את הדרוזים.
משה גפני: בפנייה הזאת יש טרכטנברג?
משה גפני: בעד אישור פניות מספר 784 ו-785 – פה אחד הפניות אושרו
משה גפני: רביזיה.
משה גפני: אפשר לצאת מהדעת.
משה גפני: אין ממשלה בישראל, יש טרכטנברג.
משה גפני: פניות מספר 794 ו-795 –
יוגב גרדוס: הפנייה נועדה להעביר כמיליון שקלים מהמשרד להגנת הסביבה לרשות הטבע והגנים לצורך ביצוע פרויקטים בהתאם לסיכום.
משה גפני: בעד אישור פניות מספר 794 ו-795 – פה אחד הפניות אושרו פניות מספר 797 ו-796 –
דניאלה פרתם: הפנייה נועדה להעביר סך של שמונה מיליון שקלים ממשרד הביטחון עבור ועדת התובענות בגין הקפאת הבנייה בשטחים.
משה גפני: משלמים כסף?
דניאלה פרתם: אנחנו משלמים כסף.
דניאלה פרתם: יש ועדה.
משה גפני: כי יש כאלה שפנו אלי ואמרו שלא משלמים.
דניאלה פרתם: אנחנו משלמים בהתאם לבקשות.
משה גפני: בעד אישור פניות מספר 796 ו-797 – פה אחד הפניות אושרו פניות מספר 798 עד 801 - נדלג על זה.
משה גפני: זה מסובך מדיי לשעה הזאת.
משה גפני: פניות מספר 802 ו-803 –
רבקה לויפר: הפנייה נועדה גם לבצע שינויים פנימיים בתקציב משרד הקליטה וגם להעביר תוספת של שישים מיליון שקלים עבור תקצוב סל קליטה.
רוחמה אברהם-בלילא: שערורייה ממי לוקחים.
משה גפני: ממי לוקחים?
רוחמה אברהם-בלילא: משירותים לעולים קשישים, לתעסוקת עולים, לוקחים מקליטת עולים מאתיופיה, לוקחים מלימודי יהדות, לוקחים מעידוד העלייה.
רבקה לויפר: לתקציב משרד הקליטה נוספו שישים מיליון שקלים שאמורים לתקצב את חוק סל קליטה.
רוחמה אברהם-בלילא: אבל למה לוקחים משירותים לעולים קשישים?
רוחמה אברהם-בלילא: למה, כי נוח לפגוע בהם?
רוחמה אברהם-בלילא: מה זה?
רוחמה אברהם-בלילא: עשרים מיליון שקלים.
אופיר להב: התקנה של שירותים לעולים קשישים היא שני מיליון שקלים , התקנה היא תשעה מיליון ומשהו שקלים.
אופיר להב: מדובר בתשלום לפי נוהל שאנחנו מתקצבים אותו ביתר בתחילת השנה כדי שחלילה לא יחסר.
רוחמה אברהם-בלילא: אדוני היושב ראש, תקשיב לזה.
אופיר להב: התקנה לעולים קשישים היא כמעט עשרה מיליון שקלים.
אופיר להב: אנחנו מתקצבים את זה בתחילת השנה – התשלומים האלה הם לפי נוהל – טיפה יותר כדי שחלילה לא יחסר.
אופיר להב: מן הטבע, התשלומים לקשישים יורדים קצת במהלך השנים ואת מה שנשאר, אנחנו מעבירים לנושא תעסוקה.
אופיר להב: שימו לב שיש תוספת גדולה מאוד בהבטחת הכנסה בזמן קורסים תעסוקתיים בסכום של 13 מיליון שקלים.
אופיר להב: אנחנו מאגמים את המשאבים.
משה גפני: שרת הקליטה דורשת את זה?
אופיר להב: ודאי.
פניה קירשנבאום: השנה הגיעו יותר עולים, הגיעו יותר תושבים חוזרים.
פניה קירשנבאום: סל הקליטה שמגיע להם היה חסר.
פניה קירשנבאום: יש דרך ואז או שהם ימצאו את העודפים בסעיפים אחרים במשרד הקליטה או שיפנו למשרד האוצר.
אופיר להב: גם וגם.
אופיר להב: שישים מיליון ממשרד האוצר.
משה גפני: בעד אישור פניות מספר 802 ו-803 – פה אחד הפניות אושרו אני חוזר לפנייה הקודמת.
משה גפני: פנייה מספר 798 –
אנסטסיה סורוקינה: הפנייה נועדה לתגבר את תקציב המינהל האזרחי בסך של 5 מיליון ו-740 אלף שקלים בהוצאה וסך של 16 מיליון ו-120 אלפי שקלים, הוצאה מותנית בהכנסה.
אנסטסיה סורוקינה: יש כאן פירוט.
אנסטסיה סורוקינה: העברה של 5.5 מיליון שקלים מהמשרד לשיתוף פעולה אזורי עבור תפעול אתר טבילה ועבור תשתיות ביוב.
משה גפני: מה זה אתר הטבילה?
אורי אריאל: זה לא אתר טבילה.
אורי אריאל: זה אתר נוצרי על הירדן בשם קאסר אל-יהוד, שם עושים פרויקטים עם הירדנים, עם הפלשתינים ועם הישראלים להגברת התיירות.
אורי אריאל: זה בבקעת הירדן.
אורי אריאל: זה תיירות נטו.
אורי אריאל: באים לשם, מצטלמים ונוסעים.
פניה קירשנבאום: זה ממש צמוד לצפון ים המלח.
משה גפני: נוצרים באים לטבול?
אורי אריאל: הם באים להצטלם.
יצחק וקנין: זה אתר טבילה של הנוצרים.
ציון פיניאן: צילום עם טבילה.
משה גפני: בעד אישור פנייה מספר 798 – רוב נמנע – 1 הפנייה אושרה אני נמנעתי.
משה גפני: פנייה מספר 808 – משרד הרווחה
חנן פריצקי: הפנייה נועדה לעשות סדר בתקנות סוף שנה, בעיקר לתקצב את כל הסעיפים לקראת סגירת שנה, מפגרים, נכים, מעונות, עשיית סדר בנושא שכר.
חנן פריצקי: סדר בכל סעיפי המשרד.
משה גפני: מה זה סיוע בפנימיות, יורדים 14 מיליון?
חנן פריצקי: זה מועבר לפיתוח.
חנן פריצקי: אנחנו מעבירים את זה לפיתוח על פי ההסכם שיש לנו בעניין.
רוחמה אברהם-בלילא: מה זה השירות לילד ונוער קהילתי?
רוחמה אברהם-בלילא: מורידים שבעה מיליון שקלים.
חנן פריצקי: מצד שני במוסדות אנחנו אוספים כשלושים מיליון שקלים.
חנן פריצקי: אנחנו מוסיפים גם בילדים בסיכון בקהילה כמה מיליוני שקלים.
חנן פריצקי: זה ניוד בין הסעיפים, גם בתוך סעיפי הקהילה.
משה גפני: הפנייה הזאת היא טובה?
משה גפני: היא לא עושה נזק?
חנן פריצקי: הפנייה הזאת טובה מאוד.
משה גפני: בעד אישור פנייה מספר 808 – פה אחד הפנייה אושרה בוועדה חסר חבר כנסת מטעם ש"ס.
משה גפני: פניות מספר 816 ו-817 –
צחי דוד: הפנייה נועדה לתקצוב שמונה מיליון שקלים לרשות העתיקות בגין פערי שכר ופערי גביית אגרות, וכן לתקצוב 9.5 מיליון שקלים למימון התחייבויות בהתאם לחוק הקולנוע וחוק אזרחים ותיקים, וכן לבניית מתקני ספורט ושיפוץ מוסדות תרבות.
משה גפני: מיד הרביזיה.
משה גפני: בעד אישור פניות מספר 816 ו-817 – פה אחד הפניות אושרו אני מגיש רביזיה.
משה גפני: אני מבקש לדעת את הקריטריונים, איך מבצעים את הביקורת על הביצוע בפועל.
משה גפני: לא הקריטריונים של לפי מה נותנים אלא על פי הקריטריונים הקיימים, איך עושים את הפיקוח ואת הבקרה אחרי שמעבירים את הכסף.
צחי דוד: כלומר, בקרת ביצוע.
צחי דוד: לא חלוקה.
משה גפני: בקרת ביצוע.
משה גפני: האם יש בקרת שטח.
צחי דוד: באיזה נושא, בכללי?
משה גפני: כן, במה שעברנו עכשיו.
משה גפני: חוק הקולנוע, שיפוץ מוסדות תרבות, מתקני ספורט.
משה גפני: על פי הקריטריון אתה נותן מיליון שקלים ואני שואל איך אתה בודק שבאמת הוא מקבל את זה.
אריאל אטיאס: אני יכול להסביר.
אריאל אטיאס: אני אעביר את זה בכתב.
משה גפני: תעביר את זה בכתב עוד היום ואני היום אבטל את הרביזיה.
משה גפני: אני עושה את זה עם כל אחד.
משה גפני: אני פשוט עושה סקר על כל המשרדים, על כל נושא.
משה גפני: אתה מכיר את זה, נכון?
אריאל אטיאס: הסקר שלך פורסם.
משה גפני: כאמור, היום אני אבטל את הרביזיה.
משה גפני: תכין לי את המכתב והיום אני מבטל.
משה גפני: תעביר את המכתב היום.
משה גפני: תכין לי אותו עוד שעה והרביזיה תוסר.
משה גפני: אנחנו חוזרים לרביזיה שלי.
משה גפני: פניות מספר 749 ו-750 – הסכם קואליציוני עם משולם נהרי.
משה גפני: אני הגשתי רביזיה לאחר שההעברה לא התקבלה.
פניה קירשנבאום: לפני כן יש לי שאלה.
פניה קירשנבאום: זה באמת להבאת עולים מתימן?
פניה קירשנבאום: זה למרכז מורשת?
פניה קירשנבאום: אין לי בעיה שיהיה גם מרכז מורשת.
משה גפני: תסבירי עוד הפעם.
דרורית שטיינמץ: זה במסגרת של פרויקטים בתחום חברה ומורשת שמקיים השר שממונה על התחום אצלנו.
דרורית שטיינמץ: הוא מבצע פרויקטים במרכזי הקליטה בהם הוא מעשיר .
יצחק וקנין: אין לו מה לעשות.
יצחק וקנין: הוא שר בלי תיק, אז סידרו לו משהו.
פניה קירשנבאום: אם הוא עושה פעילות, אין לי בעיה.
פניה קירשנבאום: אני שואלת אם זה כסף שהולך למרכז מורשת ואני יודעת למה אני שואלת.
פניה קירשנבאום: גם אין לי בעיה שיקום מרכז מורשת ליהודי תימן ואני אתמוך בזה.
פניה קירשנבאום: אני רק רוצה לדעת האם זה הולך למרכז מורשת.
דרורית שטיינמץ: זה כסף שהולך לפעילות מול הסוכנות היהודית לביצוע פרויקטים.
משה גפני: בעד אישור הרביזיה – פה אחד הרביזיה אושרה אנחנו מצביעים על אישור הפניות.
משה גפני: בעד אישור פניות מספר 749 ו-750 – פה אחד הפניות אושרו תודה רבה.
משה גפני: על סדר היום תקנות מס ערך מוסף (תיקון מס'), התשע"א-2011 (מיכון בענף החקלאות).
עופר שרון: עופר שרון, המחלקה המשפטית, מע"מ.
עופר שרון: סעף 12 לחוק מע"מ קובע שתרומה, תמיכה וסיוע שניתנים לעוסק חייבים במס ערך מוסף.
עופר שרון: בסעיף הזה יש גם סמכות לשר האוצר, באישור ועדת הכספים של הכנסת, לקבוע חריגים כך שתרומות וסיוע שניתנים לעוסק, לא יחויבו במס ערך מוסף.
עופר שרון: שר האוצר, באישור ועדת הכספים, עשה בעבר שימוש בסמכות הזאת.
עופר שרון: החריגים מעוגנים בתקנה 3 לתקנות מס ערך מוסף התשל"ב-1976 ואנחנו מציעים עכשיו להוסיף חריג נוסף, כלומר, סיוע ותמיכה נוספת שנותנת המדינה, שנותנת הממשלה, שנותן משרד החקלאות, לעוסקים בחקלאות לצורך מיכון שיחליף עובדים זרים וכוח אדם.
משה גפני: איריס, מה את מבקשת?
איריס ויינברגר: אני מבקשת לאשר את זה.
משה גפני: למישהו מבין חברי הכנסת יש התנגדות?
משה גפני: התקנות אושרו פה אחד
משה גפני: התקנות אושרו לבקשתה של איריס ויינברגר.
משה גפני: תודה רבה, אני מודה לעופר שרון.
איריס ויינברגר: לפי החלטת הממשלה אנחנו מאשרים שהתקנה הזאת לא תהיה חלק ממחיר העסקאות.
משה גפני: על סדר היום תקנות התעבורה (תיקון מס'), התשע"ב-2011 – הסדרים בעניין הנחה באגרת רישוי רכב לנכה.
עו"ד חוה ראובני: אני מתנצלת שלא הייתי כאן קודם.
עו"ד חוה ראובני: הייתה איזו אי הבנה ביני לבין צוות הוועדה לגבי השעה.
טמיר כהן: קיבלתם זימון דרך המשרד.
טמיר כהן: אני לא יודע על איזו אי הבנה את מדברת.
חוה ראובני: עוזרת השר שמטפלת בזה הייתה חולה.
משה גפני: אף אחד לא כועס על אף אחד.
משה גפני: הנה, אנחנו בתקנות האלה.
חוה ראובני: התקנות האלה עוסקות בשני דברים.
חוה ראובני: תקנות 1 ו-2 הן למעשה עיגון של פרקטיקה נוהגת בפועל שרק חשבנו שהיא לא מעוגנת מספיק טוב בעניין הליכי מתן פטור באגרת רישוי לנכים.
חוה ראובני: נכים אינם משלמים אגרת רישיון רכב רגיל אלא הם משלמים סכום שהיום עומד על 26 שקלים לשנה.
חוה ראובני: אנחנו רוצים לוודא שהרכב שעליו יינתן הפטור לא יהיה רישום פיקטיבי על שם נכים.
חוה ראובני: שוב, זאת פרקטיקה נוהגת ועלתה השאלה אם שינוי התקנות תומך בזה.
חוה ראובני: בעבר הפטור היה יכול להינתן רק לרכב שרשום על שם נכה ואחר כך הרחבנו את זה על מנת למנוע צורך בהעברות בתוך המשפחה כשיש ילד נכה או משהו כזה והרכב רשום על שם הנכה, על שם בן זוגו, על שם האפוטרופוס שלו.
חוה ראובני: עלתה השאלה, לדעתנו גם היום זה אסור, לרשום על שם הנכה ועוד מישהו כמו אח שלו, בן שלו וכיוצא בזה.
חוה ראובני: ברגע שמרחיבים את המעגל, כל אחד מהמנויים בתקנות זה עוד מישהו.
ציון פיניאן: לא הבנתי.
ציון פיניאן: נכה לא יכול לרשום את המספר על שם הבן שלו?
ציון פיניאן: מה נהוג היום?
חוה ראובני: מה שנהוג ומה שאנחנו רוצים לעגן זה שהפטור יינתן לרכב שרשום או על שם הנכה או על שם האפוטרופוס שלו שאלה הורים או חסוי בגיר, האפוטרופוס על פי דין, או על שם בן זוג או איזשהו שילוב ביניהם.
חוה ראובני: אנחנו לא רוצים מישהו חיצוני למעגל הזה כי זה פותח פתח למצב של רישומים פיקטיביים.
חוה ראובני: יש משפחה, בגירים בריאים ובמשפחה הזאת יש גם אח נכה, רושמים את הרכב על שם האח הנכה והמשפחה הבריאה, הרכב שמשמש אותה, משלמים אגרות רישוי של 26 שקלים במקום הסכום הקבוע.
חוה ראובני: אין בזה הטבת ניידות אלא זאת הטבה כלכלית.
חוה ראובני: זאת הפרקטיקה הנוהגת.
חוה ראובני: על ידי כך אנחנו סוגרים את המעגל.
חוה ראובני: אם מדובר בילד נכה, הרכב יכול להיות רשום על שם ההורים.
חוה ראובני: אם מדובר אדם נכה הרכב יכול להיות רשום גם על שם בן או בת הזוג שלו, אבל לא שיהיה מצב שכאשר יש נכה, זה כל אחד אחר, מי שבא, מכיר אותו ונותן בו אמון.
אבנר עורקבי: יש לנו מקרה של הורים גרושים ולאם אין רישיון רכב ויש לה ילד נכה.
אבנר עורקבי: מה עושים במקרה הזה?
חוה ראובני: אם אין רכב, אין מה לתת פטור.
אבנר עורקבי: היא רוצה להשיג רכב לילד הנכה שלה.
חוה ראובני: היא זכאית אם הרכב יירשם על שמה.
אבנר עורקבי: חייב להיות לה רישיון אבל אין לה רישיון נהיגה.
חוה ראובני: אני לא עוסקת כאן ברישיונות נהיגה.
זבולון אורלב: אבל את לא יכולה להתעלם מהבעיה.
חוה ראובני: אין כאן שאלה של מי נוהג בפועל ברכב.
רוחמה אברהם-בלילא: אבל למה אתם לא נותנים פתרון?
רוחמה אברהם-בלילא: זאת השאלה שלו.
חוה ראובני: אני לא מספקת נהגים.
חוה ראובני: אני אומרת שאני מעמידה לרשות הנכה הזה רכב בהקלה.
זבולון אורלב: הוא שואל שאלה מאוד פשוטה.
זבולון אורלב: יש ילד נכה והוא במשמורת אצל האימא שאין לה רישיון נהיגה.
זבולון אורלב: השאלה היא אם אין לה רישיון נהיגה, האם היא רשאית להחזיק רכב?
חוה ראובני: זה לא מותנה ברישיון נהיגה.
חוה ראובני: הפטור הוא על הרכב ואני לא מתעכבת מי נוהג בו.
זבולון אורלב: זאת תשובה.
חוה ראובני: הפטור הוא פר רכב.
משה גפני: אם אני מסכם את הדברים שלך לגבי השאלה של אבנר עורקבי, אם יש ילד נכה ויש לו אימא שהיא האפוטרופסית שלו ואין לה רישיון נהיגה, היא רשאית לקנות רכב על שמה גם אם אין לה רישיון והיא יכולה לקחת את השכן כנהג.
חוה ראובני: בהחלט.
משה גפני: דבר שני, אני רוצה לדעת היום, לפני שאנחנו מאשרים את התקנות, האם השכן של הנכה, הרכב יכול להירשם על שמו.
חוה ראובני: ולקבל את ההנחה באגרה?
משה גפני: לפי התקנות היום אין מציאות כזאת.
חוה ראובני: אנחנו חושבים שגם היום הפרשנות הנכונה של התקנה אוסרת את זה.
משה גפני: איך אתם נוהגים?
חוה ראובני: לא מכירים בזה.
חוה ראובני: לא מאפשרים את זה.
משה גפני: אני מדבר עכשיו על הפרקטיקה.
חוה ראובני: גם אני מדברת על הפרקטיקה.
משה גפני: כן, אבל אני שואל ואת משיבה.
חוה ראובני: אני משיבה על הפרקטיקה דהיום.
חוה ראובני: רכב שרשום על שם הנכה ומישהו אחר שאיננו בן זוג או אפורטופוס, לא זכאי לפטור מאגרת רישוי.
משה גפני: אתם לא נותנים לו.
חוה ראובני: אנחנו רוצים לוודא שלא תהיה שאלה אם אכן זאת הפרשנות החוקית או לא.
שגית אפיק: כי הייתה שאלה?
שגית אפיק: כי זה עלה?
חוה ראובני: זה עלה לפני חודשיים.
חוה ראובני: נכה מבוגר ובנו, עלתה השאלה בהקשר הזה.
שגית אפיק: רגע, נכה מבוגר ובנו.
חוה ראובני: נכה מבוגר ובנו הבגיר.
חוה ראובני: הרכב שהיה רשום על שם הבן, ביקשו להוסיף את האבא ולקבל פטור מאגרת רישוי.
חוה ראובני: אנחנו לא מונעים מהרכב הזה להסיע את האבא.
חוה ראובני: רכב כזה עשוי אפילו לקבל תו חניה לנכה, אבל לא פטור.
משה גפני: את כנראה מאוד מוכשרת, אבל אנחנו לא.
זבולון אורלב: תרשו לי להסביר.
זבולון אורלב: יש אבא זקן נכה והוא זכאי לקבל רכב.
זבולון אורלב: יש לו בן בריא לחלוטין.
זבולון אורלב: היא אומרת שאם הרכב יהיה רשום על שם הבן, הרכב לא יקבל את ההנחה.
זבולון אורלב: הרכב צריך להיות רשום על שם האבא.
זבולון אורלב: הבן יכול לנהוג.
שגית אפיק: אבל השאלה היא אם הוא יהיה רשום על שם שניהם.
זבולון אורלב: לא יקבל.
זבולון אורלב: שיהיה רשום על שם האבא כדי למנוע כל מיני רמאויות וניצול לרעה.
חוה ראובני: אם הבן גר בבאר שבע והאבא נכה וגר בחיפה, יקבלו פטור?
חוה ראובני: הרי זה גם לא ישמש את הנכה.
אבנר עורקבי: אני חוזר עם השאלה אליך.
אבנר עורקבי: אם הרכב הזה רשום על שם האם, ילד נכה, הוא מקבל את הפטור מהאגרה?
שגית אפיק: היא האפוטרופסית שלו.
שגית אפיק: זה שונה מבן בגיר ואבא.
שגית אפיק: האימא היא האפוטרופסית של הילד הנכה.
משה גפני: מה אתם מבקשים בתקנות?
חוה ראובני: זאת התקנה הראשונה, תיקון לתקנה 272(א).
חוה ראובני: תיקון לתקנה 290(א) עוסק בשאלה של נכה שקנה או מכר רכב בתוך שנת הרישוי שלו ואיך מממשים את הפטור או ביטול הפטור.
חוה ראובני: נכה קנה רכב, נניח רכב חדש, היה לו פטור ובאמצע השנה רישיון הרכב בתוקף והוא מוכר את הרכב.
חוה ראובני: הפרקטיקה הנוהגת היא שהקונה נדרש לשלם את ההפרשים באגרת רישוי עד סוף אותה שנה.
חוה ראובני: אנחנו רוצים לעגן את זה.
חוה ראובני: זה לא כתוב במפורש בשום מקום.
חוה ראובני: בנוסף, נכה קונה רכב יד שנייה, לא רכב חדש, רישיון הרכב שלו בתוקף מכוח זה ששילם המוכר, זה שמכר לו את הרכב, הנכה מקבל החזרים כך שהוא יהיה פטור כבר ביתרת השנה הזאת ולא רק בשנה הבאה.
מגלי והבה: זה לא היה כתוב עד עכשיו?
חוה ראובני: זה לא כתוב בשום מקום עד עכשיו.
חוה ראובני: זאת הפרקטיקה שנוהגת שנות דור ואנחנו מבקשים לעגן את זה.
שגית אפיק: זאת אומרת, הייתם מחזירים חלקית.
חוה ראובני: חלקית.
שגית אפיק: אין כאן שינוי בתקנות האלה לעומת המצב הנוהג.
חוה ראובני: לא, אין שינוי.
חוה ראובני: זה עיגון של פרקטיקה נוהגת.
שגית אפיק: תקריאי את שינויי הנוסח שעשית.
חוה ראובני: עשיתי עקוב אחרי שינויים.
חוה ראובני: בתקנה 290א(1)(א)(4), הרכב נרשם כאמור בתקנה 272א(א)(2) ולעניין פסקה זו יהיה הפטור האמור בתקנה זו, למעט סכום האגרה שבה הוא חייב לפי תקנה 272א.
חוה ראובני: דהיינו, לא פטור מוחלט אלא הוא עדיין צריך לשלם את ה-26 שקלים שהם אגרת רישוי של נכה.
חוה ראובני: תקנה 3, עניינה אחר.
חוה ראובני: תקנה 3 עניינה בנכי צה"ל מאה אחוזים פלוס.
חוה ראובני: יש נכי צה"ל במצב חמור מאוד ודרגת נכותם עולה על מאה אחוזים.
חוה ראובני: לנכי צה"ל כאלה משרד הביטחון קונה רכבים שהם בבעלותו של משרד הביטחון והוא מעמיד אותם לשימושם של הנכים.
חוה ראובני: כאשר אותו נכה יקבל רכב אחר, כאשר הרכב מוחלף אחרי פרק הזמן שחוק השיקום מקנה לו, או כאשר הנכה חלילה הולך לעולמו, הרכב אמור לחזור למשרד הביטחון.
חוה ראובני: הבעיה היא שבמצב הנוכחי, כאשר רושמים את הרכב על שם הנכה, זה יוצר בעיות במצב של החלפות ובמצב של ירושות ולפעמים הליכי הוצאה לפועל יוצרים בעיות בגלל שנוצר פער בין הבעלות לפי דיני הקניין, שזה של משרד הביטחון, לבין הבעלות הרשומה שהיא של הנכה.